Source: http://www.szon.hu/birosag-elott-fulop-megkinzoi-sem-az-elettars-sem-a-lanyuk-nem-tett-vallomast/3630366
Timestamp: 2018-05-23 15:10:18
Document Index: 920713

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'Bíróság ']

Bíróság előtt Fülöp megkínzói - Sem az élettárs, sem a lányuk nem tett vallomást - szon.hu
Bíróság előtt Fülöp megkínzói – Sem az élettárs, sem a lányuk nem tett vallomást
2017.09.27 12:23	 Akt.:	 2017.09.27 12:35
Nyíregyháza – A Nyíregyházi Járásbíróság állatkínzás bűntette miatt indult ügyben tartott tárgyalást szeptember 27-én.
A vádirat szerint a két vádlott Nagycserkeszi lakóházuk udvarán tartott egy németjuhász keverék kutyát. Az állat nyakára még kölyökkorában zsinórt kötöttek, ami annyira szoros volt, hogy átvágta a nyak bőrét, és az izmokat is. A vádlottak nem gondoskodtak a kutya élelmezéséről sem, emiatt kórosan lesoványodott állapotba került.
A tárgyaláson I. rendű vádlott úgy nyilatkozott, hogy az állat etetéséről élettársa és felnőtt gyermeke gondoskodott, a szoros zsinórt nem ők tették a kutya nyakára. Elmondta, hogy mielőtt megtalálták az állatot náluk, a kutya több hete már elkóborolt, aznap hajnalban ment haza. Többször próbálták pórázra is kötni korábban, de azt leszakította magáról. Azt, hogy milyen állapotba került a kutya, csak az interneten megjelent fényképeken látta.
Élettársa, II. rendű vádlott nem tett vallomást a tárgyaláson, kérdésekre sem válaszolt. Nagykorú lányuk sem kívánt vallomást tenni.
A bíróság tanúként hallgatta ki a kutyát ellátó alapítvány orvosát, aki elmondta, hogy maga az állat látványa döbbenetes volt, mikor hozzá került. Sokkos állapotban volt, feje a normál méret 2-3-szorosára volt duzzadva, a nyakán lévő zsinór bőrt és inakat a nyak mindkét oldalán elvágta. Praxisában ilyen mértékig elhanyagolt állatot még nem látott.
A bíróság a teljes körű bizonyítás lefolytatása végett szakértő kirendelését látta indokoltnak, ezért a tárgyalást 2017. november 29-ére elnapolta.
– Dr. Toma Attila –
Bíróság előtt Fülöp megkínzói
Nyíregyháza, Nagycserkesz - Megkezdődött a Nyíregyházi Járásbíróságon annak a nagycserkeszi párnak a tárgyalása, akik a vádirat szerint gondatlan tulajdonosai voltak a súlyosan elhanyagolt, és a gyógyítás ellenére elpusztult Fülöp nevű kutyának. A tárgyalás helyszínén megjelentek az állatvédő sze...
Videó: Kiskacsákat adoptált a 10 éves labrador
Fiókákat számoltak az ibrányi természetvédők